10. błótowska bajowa nóc znowa tysacy wopytowarjow přiwabiła
Bórkowy (CRM/SN). Hordozna to bilanca komunalneho hamta Bórkowy po dźesać lětach „Błótowskich bajowych nocow“: 28 předstajenjow z wjace hač 50 000 wopytowarjemi. Na minjenych třoch wječorach, wot soboty hač do wčerawšeje swjatkowneje póndźele, přinošowaše zaso Serbski ludowy ansambl k wuspěchej tychle zarjadowanjow pod hołym njebjom. Z kapitlom „Naźeja“ (Nadźija) hudźbnjeje trilogije wo serbskim kralu zakónčichu ansamblowcy lětsa trojodźělnu fantastisku stawiznu, kotrejež inscenaciju Němsko-serbske ludowe dźiwadło Budyšin sobu podpěrowaše.
Při přijomnym wjedrje wotmě so kónc meje w Ramnowje mjeztym hižo 6. Fichtowy běh. Tam je 217 lubowarjow na běhach a 28 atletow w skatowanju startowało. Jednotliwe distancy za běharjow běchu 0,8 km, 2,2 km a 7,5 km a za skaterow 2,0 km a 10 km. Horstka Serbow wubědźowaše so na najdlěšim běhu 7,5 km, kotryž wjedźeše po asfaltowej dróze a lěsnych pućikach. Cyłkownaj dobyćerjej na tutej distancy rěkaštaj Marc Überfuhr (25:18 min) a Sandy Pollack (31:32 min). Najspěšniši Serb běše Jakub Čórlich z Němcow, kiž doběža w swojej skupinje 20-29 lět jako štwórty do cila (27:33 min). W samsnej skupinje wobsadźi Richard Paška z Kanec 5. městno (29:01 min). Młodostny Leo Čórlich z Budyšina wubědźi sej prima 2. městno w skupinje U 18 (35:36 min). Jurij Nuk
Młody serbski měšnik Florian Mróz je swjatki njedźelu w ródnej Kulowskej wosadźe primicu swjećił. Drježdźansko-Mišnjanski biskop Heinrich Timmerevers bě 27lětneho dźeń do toho w Drježdźanskej Dwórskej cyrkwi na měšnika wuswjećił. We Wojerecach narodźeny młody muž bě lěta 2015 w Erfurće studij teologije skónčił. Naposledk skutkowaše Florian Mróz jako praktikant w Budyskej wosadźe swj. Pětra. Foto: Martin Kliemank
Stotki wěriwych na swjatkownym putnikowanju do RóžantaRóžant (SN/MWj). Při přijomnym wjedrje su so wčera stotki serbskich wěriwych na kóždolětne putnikowanje do Róžanta podali. W dźesać procesionach nóžkowachu pak wot domjaceje wosadneje cyrwje abo z Róžantej bliskich wsow k hnadownemu městnu. Prěni raz zasadźichu nowu zwukowu připrawu, kotruž bě klóšter Marijina hwězda na putniskej łuce připrawić dała. Božu mšu wuhotowała je Budyska wosada. Hłowny celebrant bě tachantski farar Wito Sćapan, kiž kemše hromadźe z dalšimi duchownymi swjećeše. Wo hudźbne wobrubjenje postarachu so chór 1. serbskeje kulturneje brigady pod nawodom Friedemanna Böhmy a Ralbičanscy pozawnisća pod nawodom Achima Dučmana.
Budyšin (SN/MiR). 19 šulerjow 3. a 4. lětnika Ralbičanskeje, Radworskeje, Chróšćanskeje, Pančičansko-Kukowskeje a Worklečanskeje zakładneje šule su zańdźeny pjatk na sobotu nóc w Budyskim Dźiwadle na hrodźe přebywali. Tam wotmě so lětuša, mjeztym 11. čitanska nóc, kotruž Němsko-Serbske ludowe dźiwadło zhromadnje z Rěčnym centrumom WITAJ wuhotuje. „W běhu jenož dweju dnjow po wozjewjenju, běchu wšitke městna wobsadźene“, rjekny projektowa sobudźěłaćerka RCW Michaela Hrjehorjowa. Po zetkanju při Maćijowej wěži podachu so dźěći do dźiwadła. Tam hrajachu hry k mjezsobnemu zeznaću. Wjerškaj wječora běštej wopyt probow za lěćne dźiwadło a klankodźiwadłowe předstajenje. Nimo toho rozhladowachu so po domje. Při wšěm tym jim zastupjerka intendanta za serbske dźiwadło Madlenka Šołćic někotružkuli rumnosć pokaza, kotraž hewak přihladowarjam přistupna njeje. „Mnozy nawróća so po tymle zarjadowanju ze staršimaj na předstajenja NSLDź, dokelž maja čitanskeho zarjadowanja dla wosebity poměr k dźiwad ...
Praha (ČŽ/K). Čěski prezident Miloš Zeman přebywa z wulkej delegaciju přede- wzaćelow tuchwilu na wopyće we Vietnamje. Na programje ma mjez druhim jednanja z prezidentom kraja Tran Đai Quang wo zběhnjenju winowatosće wizuma za čěskich turistow a wo direktnym lětarskim zwisku mjez Čěskej a Vietnamom. Tema je tohorunja nahladna vietnamska mjeńšina w Čěskej, mjez druhim nastupajo jeje wuspěšne integrowanje, ale tež wšelkich kriminelnych počinanjow dla kaž zhotowjenja drogow. Zeman wobdźěli so tež na čěsko-vietnamskim hospodarskim forumje. Padłych za swobodu kraja počesći z wěncom při pomniku narodnych rjekow. Wuprawa ma wunjesć rjad zrěčenjow, hłownje wo wzajomnym wikowanju a jedne wo zhromadnym dźěle policije wobeju statow a wróćozwjedźenju zasudźenych wosobow. Naslědnje wopyta prezident Zeman ze swojim přewodom Kazachsku. W stolicy Astanje wobdźěli so wón pjatk na zahajenju mjezynarodneje wustajeńcy Expo 2017. Tón dźeń ma na programje tež jednanja z kirgiskim prezidentom Almazbekom Ata ...
W 81. žiwjenskim lěće je ludowy wuměłc Pawoł Janca na prawdu Božu wotešoł. Najwjace ludźi drje znaje Konječana jako woblubowaneho, stajnje wjesołeho a ze šibałym posměwkom wustupowaceho dźiwadźelnika lajskeje skupiny Konjecy-Šunow. Wot załoženja cyłka w lěće 1992 je wón njeličomnych lubowarjow lajskeho dźiwadła zawjeselił.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn